Document ID: 32009R0933

KOMMISSIONENS FORORDNING (EF) Nr. 933/2009
af 6. oktober 2009
om gennemførelsesbestemmelser til Rådets forordning (EF) nr. 779/98 for så vidt angår åbning og forvaltning af visse kontingenter vedrørende import til Fællesskabet af fjerkræprodukter med oprindelse i Tyrkiet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 144, stk. 1, og artikel 148, sammenholdt med artikel 4,
under henvisning til Rådets forordning (EF) nr. 779/98 af 7. april 1998 om import til Fællesskabet af produkter med oprindelse i Tyrkiet, om ophævelse af forordning (EØF) nr. 4115/86 og om ændring af forordning (EF) nr. 3010/95, særlig artikel 1 (2), og
ud fra følgende betragtninger:
(1)
Ved afgørelse nr. 1/98 truffet af Associeringsrådet EF-Tyrkiet af 25. februar 1998 om handelsordningen for landbrugsprodukter (3) er der fastsat en præferenceordning for import til Fællesskabet af landbrugsprodukter med oprindelse i Tyrkiet.
(2)
Ved Kommissionens forordning (EF) nr. 1383/2007 af 26. november 2007 om gennemførelsesbestemmelser til Rådets forordning (EF) nr. 779/98 for så vidt angår åbning og forvaltning af visse kontingenter for import i Fællesskabet af fjerkrækødprodukter med oprindelse i Tyrkiet (4), der afløste forordning (EF) nr. 1396/98 (5), er der åbnet toldkontingenter for import af fjerkrækødsprodukter og fastsat forvaltningsbestemmelser.
(3)
Anvendelsen af »først til mølle«-princippet har vist sig nyttig i andre landbrugssektorer og med henblik på en administrativ forenkling bør det kontingent, som der henvises til i denne forordning, derfor forvaltes efter metoden i artikel 144, stk. 2, litra a), i forordning (EF) nr. 1234/2007. Det bør ske efter bestemmelserne i artikel 308a, 308b og artikel 308c, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (6).
(4)
Under hensyn til de særlige omstændigheder i forbindelse med overgangen fra en forvaltningsordning til en anden bør det kontingent, som der henvises til i denne forordning, ikke betragtes som kritisk efter artikel 308c i forordning (EØF) nr. 2454/93. Det kan dog ikke udelukkes, at kontingentet bliver kritisk efter nævnte artikel som følge af nye omstændigheder.
(5)
Forordning (EF) nr. 1383/2007 bør derfor ophæves og afløses af en ny forordning. Nævnte forordning bør dog fortsat anvendes for de importlicenser, der udstedes for importkontingentperioder før dem, som nærværende forordning gælder for.
(6)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
UDSTEDT FØLGENDE FORORDNING:
Artikel 1
1. Denne forordning åbner toldkontingentet i bilaget for import af fjerkrækødprodukter.
Kontingentet åbnes på årsbasis for perioden 1. januar til 31. december (»importkontingentperiode«).
2. Kontingentet i bilaget forvaltes efter artikel 308a, 308b og artikel 308c, stk. 1, i forordning (EØF) nr. 2454/93. Artikel 308c, stk. 2 og 3, i nævnte forordning anvendes ikke.
Artikel 2
Overgang til fri omsætning af produkter, der importeres under kontingentet i bilaget, sker mod forelæggelse af et oprindelsesbevis, jf. artikel 16 i protokol nr. 3 til afgørelse nr. 1/98 truffet af Associeringsrådet EF-Tyrkiet.
Artikel 3
Forordning (EF) nr. 1383/2007 ophæves. Den anvendes dog fortsat for de rettigheder, der følger af de licenser, som udstedes inden den 1. januar 2010, og indtil de udløber.
Artikel 4
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. januar 2010.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 6. oktober 2009.

Labels: 3
15
17
18